|  |  |  |  |  |  |  |
| --- | --- | --- | --- | --- | --- | --- |
| Vår saksbehandler:   Avdeling for fagopplæring, Monika Thollefsen   Tlf: 932 20 431 E-post: mot@udir.no | | |  | |  | Dato: 26.04.2019    Referanse:  2019/153 |
|  |  |  | |  | | |

**Referat fra RÅDSMØTE I FAGLIG RÅD FOR DESIGN OG TRADISJONSHÅNDVERK**

Sted: Utdanningsdirektoratet, Schweigaards gate 15B, Møterom Undset

Møtetid Onsdag 24. april 2019, kl.10.00-16.00

Lunsj kl.12.00

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Roald Njåstad, Fellesforbundet  Einar Hanisch, YS | Solveig Grinder, NHO  Lise Fjeld, Spekter  Nils Marius Johansen, Spekter |
|  | **Fra skoleverket/skoleeier** | **Andre organisasjoner** |
|  | Marianne Monsrud, Utdanningsforbundet  Svein Røed, Utdanningsforbundet  Bjørn Arne Nordahl, Skolenes Landsforbund  Marit Kristiansen, KS (vara for Bekkelund) | Martine Eline Mo, Samiid Duodji  Inger Smedsrud, Norsk håndverksinstitutt  Amalie Uchenna Odu, Elevorganisasjonen  Hildegunn Bjørgen, Kulturrådet |
|  | **Meldt forfall** | **Utdanningsdirektoratet** |
|  | Sylvi Berg og vara, KS  Elise Henden og vara, Fagforbundet  Maja Leonardsen Musum og vara, Virke  Jørn Olav Bekkelund, KS | Monika Thollefsen, avdeling for fagopplæring,  Marianne Westbye, avdeling for læreplan videregående og voksenopplæring |

**Dagsorden for rådsmøte i FRDT, onsdag 24. april 2019:**

|  |  |  |
| --- | --- | --- |
| 12.2.2019 | Godkjenning av innkalling |  |
| 13.2.2019 | Skisser til nye læreplaner for Vg1 - andre åpne innspillsrunde |  |
| 14.2.2019 | Høring – forslag til nye læreplaner for grunnskolen og de gjennomgående fagene i videregående opplæring |  |
| 15.2.2019 | Fylkesbesøk |  |
| 16.2.2019 | Revidert søknad om endringer i struktur for møbeltapetsererfaget |  |
| 17.2.2019 | Fordypninger i Vg3/ opplæring i bedrift |  |
| 18.2.2019 | Behovskartlegging for 2019 – læremiddelutvikling i smale fagområder innen yrkesfaglige utdanningsprogram |  |
| 19.2.2019 | Gjennomgang av lærefag opprettet siden 2010 – spørsmål om repslagerfaget |  |
| 20.2.2019 | Forslag om navneendring - filigranssølvsmedfaget |  |
| 21.2.2019 | Orienteringssaker   * Seminaret på Sundvollen * Læreplanarbeidet for Vg2 og Vg3 * Orientering fra møte med kontaktutvalget i FFU * Henvendelse fra Arbeidstilsynet * Dialogseminar med Liedutvalget 9. mai * Invitasjon til høringsseminar fra Sametinget |  |

|  |  |
| --- | --- |
| **Saksliste:** |  |
|  |  |

**12.2.19 Godkjenning av innkalling og dagsorden til rådsmøte**

*Vedtak: Faglig råd for design og tradisjonshåndverk godkjenner innkalling og dagsorden* 

**13.2.19 Skisser til nye læreplaner for Vg1**

Utdanningsdirektoratet har delt skisser til nye læreplaner for Vg1 yrkesfaglige utdanningsprogram. Frist for innspill er 1. mai. Læreplanene og høringsdokumentene finnes [her](https://www.udir.no/laring-og-trivsel/lareplanverket/fagfornyelsen/skisser-til-nye-lareplaner-pa-vg1-yrkesfag/).

Læreplangruppeleder Merete A. Embretsen og Svein informerte om arbeidet med Vg1-læreplanen og diskusjoner og vurderinger i læreplangruppa. Læreplangruppa ønsker at håndverket skal få en større plass i den nye læreplanen. Håndverksopplæringen skal knyttes til tre materialgrupper – harde, myke og plastiske materialer. Det har kommet inn et nytt kjerneelement siden forrige innspillsrunde «*Skaperglede».* Det foreslås tre programfag, titlene er arbeidstitler. Læreplangruppa ønsker innspill til navn på programfagene.

Marianne Westbye informerte kort om retningslinjer og framdriften i læreplanprosessene.

*Vedtak: Gjennom gruppearbeid og plenumsdiskusjoner utarbeidet rådet et innspill til læreplanutkastet.* [*Innspillet*](https://hoering.udir.no/Utkast/397aac86-a2ba-4ce7-94cb-843715e12fb0) *sendes til rådet for ytterligere innspill fredag 26. april, med frist tirsdag 30. april kl.11.00. Fagansvarlig sender inn innspillet innen fristen 1. mai.*

**14.2.19 Høring – forslag til nye læreplaner for grunnskolen og de gjennomgående fagene i videregående opplæring**

Læreplaner for fag i grunnskolen og de gjennomgående fagene i videregående er ute til høring med frist 18. juni. Les høringen her: <https://www.udir.no/laring-og-trivsel/lareplanverket/fagfornyelsen/horing-nye-lareplaner/>

Spesielt aktuelt for FRDT er læreplanene i

* Norsk – egen yrkesfagspesifikk del
* Engelsk – egen yrkesfagspesifikk del
* Matematikk – egen utdanningsprogramspesifikk del
* Naturfag – egen utdanningsprogramspesifikk del
* Kunst og håndverk/ Duodji
* Arbeidslivsfag
* Utdanningsvalg

*Vedtak: FRDT avgir høringssvar til kunst og håndverk, matematikk og naturfag. Fristen er 18. juni. Marianne utformer et utkast til høringssvar som sendes på e-post til rådsmedlemmene for innspill med frist 25.mai. AU reviderer innspillene og sender et endelig forslag på en kort siste innspillsrunde til rådsmedlemmene.*

**15.2.19 Fylkesbesøk**

Rådet har fått innvilget fylkesbesøk til Sogn og Fjordane eller Vestfold. I rådsmøtet ble programutkast for de to fylkene diskutert.

*Vedtak: FRDT vil gjennomføre fylkesbesøk til Vestfold i tilknytning til rådsmøtet i november, 27.-29. Nils Marius, Inger og Solveig jobber videre med konkretisering av program i samarbeid med Udir. Arbeidsgruppa ser også på muligheten for å besøke Plus-skolen og ev. Møbelsnekkerskolen i Østfold i sammenheng med fylkesbesøket.*

**16.2.19 Revidert søknad om endringer i struktur for møbeltapetsererfaget**

FRDT har mottatt en revidert søknad om endringer i struktur for møbeltapetsererfaget. Det søkes om å endre opplæringsmodell fra 2+2-modell til særløpsmodell.

*Vedtak: Rådet støtter søknaden og videresender den til Utdanningsdirektoratet for behandling.*

**17.2.19 Fordypninger i Vg3/ opplæring i bedrift**

Direktoratet har oppnevnt en arbeidsgruppe bestående av representanter fra flere faglige råd som skal foreslå nasjonale prinsipper og rammer for fordypninger. Ny tilbudsstruktur og fagfornyelsen legges til grunn for arbeidet.

Arbeidsgruppen har utarbeidet et saksfremlegg med prinsipper for fordypninger i Vg3/opplæring i bedrift.

*Vedtak: Fordypninger i Vg3/opplæring i bedrift er per i dag ikke etterspurt i noen av fagene i design og tradisjonshåndverk. For FRDT er det likevel viktig at retningslinjene er presise slik at det ikke oppstår uklarheter ved eventuelle framtidige søknader. Slik retningslinjene presenteres i saksframlegget fra arbeidsgruppen mener FRDT det er flere punkter som bør klargjøres ytterligere:*

1. *Definisjonen av hva en fordypningsmodell er, punkt 5, er ikke presis.*
2. *Omtalen under punkt 7.7 er uklar. Vi leser dette som at noen kan velge fellesdel + fordypning og andre kun fellesdel. Det vil gi ulikt omfang på opplæringen, er det intendert? Det bør da følges av lengre læretid for de som velger fordypning.*
3. *FRDT mener det er uklart hvordan prosessen for å opprette en fordypning skal foregå. Det er også uklart hvordan elevene skal får informasjon om og velge/ søke seg til de ulike fordypningene.*
4. *I føringene fra Kunnskapsdepartementet står det at de faglige rådene skal begrunne behovet. De faglige rådenes sterke rolle videreføres i arbeidsgruppens forslag til retningslinjer. FRDT mener retningslinjene må være tilpasset dagens situasjon, hvor enkelte råd har ansvar for mange fag, og der rådssammensetningen tilsier at rådene ikke har tilstrekkelig eierskap til alle fagene.*

*FRDT vil understreke at det er viktig at retningslinjene kan gjelde for alle fag, og at det vurderes nøye hvorvidt en fordypning kan legge begrensninger for opplæringen som gis i bedrift og tilgang på læreplasser.*

**18.2.19 Behovskartlegging for 2019 - Læremiddelutvikling i smale fagområder innenfor yrkesfaglige utdanningsprogram**

Utdanningsdirektoratet lyser årlig ut tilskudd til utvikling av læremidler innen fire kategorier:

* smale fagområder
* særskilt tilrettelagte læremidler
* læremidler for minoritetsspråklige elever
* universell utforming av læremidler innenfor alle fag og trinn.

Direktoratet ønsker innspill fra de faglige rådene på behov for læremidler. Se oppdrag i vedlegg 4. Frist for tilbakemelding innen 29 april 2019.

*Vedtak: Rådet støtter at læremidler til Vg1 i de nye utdanningsprogrammene prioriteres nå. Rådet opprettholder sine tidligere innspill fra 2017 og 2018.*

*FRDT har mottatt en henvendelse fra orgelbyggerfaget om behov for læremidler og er kjent med at også andre Vg2 og lærefag har behov. Rådet vil forberede en liste med prioriteringer for Vg2 og Vg3 til videre utlysninger. Rådsmedlemmene henter inn innspill i sine nettverk som sendes inn til Monika innen 1. august.*

**19.2.19 Gjennomgang av nye lærefag – spørsmål om repslagerfaget**

Kunnskapsdepartementet har bedt Utdanningsdirektoratet å gjennomgå lærefag opprettet siden 2010. Direktoratet skal sammenligne anslag over antall forventede læreplasser i søknad om opprettelse av lærefag med antall lærekontrakter etter opprettelsen av lærefaget.

Direktoratet har bedt FRDT om å vurdere situasjonen i faget. Frist for tilbakemelding er 30. april.

*Vedtak: Rådet er kjent med en positiv utvikling på repslagerverkstedet ved Hardanger fartøyvernsenter som følge av at faget er opprettet. Verkstedet spiller en viktig rolle for bevaring og utvikling av repslagerfaget i Norden.*

*Fagansvarlig utarbeider en uttalelse basert på diskusjonen i rådet og i samarbeid med Inger, Solveig og Hildegunn.*

**20.2.19 Forslag om navneendring – filigranssølvmedfaget**

Rådet mottok 15.04.2019 forslag om navneendring for filigranssølvsmedfaget der det foreslås at faget får navnet filigransfaget og at fagpersonens tittel kan bli filigransarbeider og filigransmester tittelen for personer med mesterbrev.

*Vedtak: FRDT støtter at forslaget om navneendring tas med i den kommende innspillsrunden for læreplaner for Vg2 og Vg3. FRDT vil ta stilling til selve forslaget om navneendring etter innspillsrunden.*

*I søknaden oppgir søkerne at navnet på filigranssølvsmedfaget ble endret fra filigransfaget til filigranssølvsmedfaget i arbeidet med det som er dagens læreplan. Rådet ønsker å få mer informasjon om hva som var begrunnelsen for å endre navnet den gangen, og hvorvidt det forslaget som nå fremmes har støtte i hele fagmiljøet, eller om fagmiljøet er delt i synet på hva som er det beste navnet for faget.*

*FRDT oversender saken, med rådets innspill, til Utdanningsdirektoratet for videre behandling.*

**21.2.2019 Orienteringssaker**

* Seminaret på Sundvollen
* Læreplanarbeidet for Vg2 og Vg3
* Orientering fra FRDT deltakelse i møte med kontaktutvalget i FFU 04.04.2019. Se referat fra møtet [her](http://opengov.cloudapp.net/Meetings/KS/Meetings/Details/950060).
* Henvendelse fra Arbeidstilsynet.
* Dialogseminar med Liedutvalget 9. mai.
* Invitasjon til høringsseminar fra Sametinget

*Vedtak: Rådet tar sakene til orientering  
Marianne, Einar og Martine deltar i møtet med Lied-utvalget 9. mai.*

**Eventuelt**

Ingen saker